User:Dolpo Pema Gojor/sandbox

པདྨ་དགོས་འབྱོར།

སྤྱི་ལོ་ ༡༩༨༩  ལོར་དོལ་པོ་ཀ་རང་ཡུལ་དུ་ཕ་ལྡོང་རིགས་ཀརྨ་ཚེ་དབང་དང་།  མ་བསྟི་གླིང་ཆོས་འཁོར་དངོས་གྲུབ་སྒྲོལ་མ་གཉིས་ཀྱི་བུར་སྐྱེས།  ལོ་ན་ལྔར་སོན་སྐབས་ཕ་མ་གཉིས་ཁ་གྱེས།  སྐབས་དེའི་དོལ་པོའི་འབྲིང་རིམ་ཁྱིམ་ཚང་གི་འཚོ་བ་ནི་དཀའ་ངལ་ཅན་ཡིན་པས་པདྨ་དགོས་འབྱོར་ཕ་ཀརྨ་ཚེ་དབང་དང་མཉམ་དུ་མངའ་རིས་ནག་ཆུར་དགུན་ཐོག་གཉིས་ཙམ་བསྐྱོད།  ལོ་ན་དགུར་སོན་སྐབས་ཕ་རྒན་གྱིས་བླ་མ་འཇིགས་མེད་ཁྲོ་རྒྱལ་རིན་པོ་ཆེའི་དྲུང་དུ་ཆོས་སྒོར་བཙུད།  བྱང་ཆུབ་དགེ་འཕེལ་གླིང་དུ་ལོ་ངོ་དྲུག་གི་རིང་ཡི་གེ་འབྲི་ཀློག་སོགས་སྦྱངས། སྤྱི་ལོ་ ༢༠༠༦ རང་ལོ་བཅོ་བརྒྱད་ཐོག་བལ་ཡུལ་བརྒྱུད་རྒྱ་གར་མེ་སོར་རྣམ་གྲོལ་གླིང་གི་བཤད་གྲྭར་འཛུལ་ཞུགས་ཀྱིས་ལོ་ངོ་གཉིས་ཀྱི་རིང་གཞུང་ཆེན་ལ་སློབ་གཉེར་བྱས།  སྐྱབས་རྗེ་༧གྲུབ་དབང་པདྨ་ནོར་བུ་རིན་པོ་ཆེའི་སྐུ་མདུན་ནས་གསུང་ཆོས་ཀྱང་ལན་ཁ་ཤས་ཐོབ།  སྤྱི་ལོ་ ༢༠༠༩ནས་ ༢༠༡༤  བར་སེར་བྱེས་མཁས་སྙན་གྲྭ་ཚང་དུ་སློབ་གཉེར་བྱས།  སྔ་རྗེས་དུས་དེབ་སྣ་མང་དུ་སྙན་ངག་སོགས་རྩོམ་ཡིག་གང་མང་སྤེལ།  སྤྱི་ལོ་༢༠༡༤ ལོར་<ཐག་རིང་གི་སེམས་པ།> ཞེས་པའི་སྙན་ངག་དེབ་ཆུང་གཅིག་བཏོན།  སྤྱི་ལོ་ ༢༠༡༤  ཀ་རང་སློབ་གྲྭར་དགེ་རྒན་བྱས།  སྤྱི་ལོ་  ༢༠༡༥ ལོར་ཀ་རང་སློབ་གྲྭར་དགུན་སློབ་བཙུགས། སྤྱི་ལོ་ ༢༠༡༦ ནས་བློ་མཐུན་འགའ་དང་འཚོལ་སྨྱུག་ཚོགས་གསར་འཛུགས་ཀྱིས་གཙོ་འགན་བླངས་དང་ལེན་མུས་ཡིན། སྤྱི་ལོ་ ༢༠༡༦  ལོར་སྨོན་ལམ་ཚིག་མཛོད་ལས་གཞིའི་ཆེད་དོལ་པོའི་དགོན་པ་ཁག་གི་ལོ་རྒྱུས་བསྡུ་རུབ་བྱས། སྤྱི་ལོ་  ༢༠༡༧ ནས་དོལ་པོ་སྐྱིད་སྡུག་གི་འཐུས་མི་བྱས།  སྤྱི་ལོ་  ༢༠༡༧  ལོར་ཀ་རང་སློབ་གྲྭའི་འགན་འཛིན་གྱི་ཁུར་བླངས།  སྤྱི་ལོ་ ༢༠༡༨ ལོར་ཀ་རང་སློབ་གྲྭ་དང་གཏན་སློབ་ཁང་གི་ཆེད་ Help Dolpo ཚོགས་པ་གསར་འཛུགས་བྱས། སྤྱི་ལོ་  ༢༠༡༨  ལོར་བལ་ཡུལ་དུ་ཀ་རང་གཏན་སློབ་ཁང་བཙུགས།  སྤྱི་ལོ་ ༢༠༢༡ ལོར་ཀ་རང་སློན་གྲྭའི་ཐེབས་རྩ་ཁང་གསར་འཛུགས་བྱས། ད་ལྟ་ཀ་རང་སློབ་གྲྭ་དང་།  འཚོལ་སྨྱུག་ཚོགས་ཀྱི་འགན་ཁུར་མུས་སོ།།